দিউ জেলা

দিউ জেলা (পর্তুগিজ: ডিস্ট্রিটো দে দিউ) ভারতের কেন্দ্রশাসিত অঞ্চল দাদরা ও নগর হাভেলি এবং দমন ও দিউয়ের তিনটি জেলার অন্যতম। জেলাটি দিউ দ্বীপ এবং ভারতের মূল ভূখণ্ডে দুটি ছোট ছিটমহল দ্বারা গঠিত। জেলা সদর দিউ । এটি দেশের নবমতম জনবিরল জেলা (৬৪০টি জেলার মধ্যে) ইতিহাস জেলাটি ঐতিহাসিকভাবে গুজরাতের সৌরাষ্ট্র অঞ্চলের অংশ ছিল. ১৯৬১ সালের ১৯ ডিসেম্বর ভারত কর্তৃক এর অধিগ্রহণের আগ পর্যন্ত এটি পর্তুগালের একটি উপনিবেশ ছিল।১৯৬১ থেকে ১৯৮৭ পর্যন্ত এটি ভারতের কেন্দ্রশাসিত অঞ্চল গোয়া, দমন ও দিউয়ের অংশ ছিল। ১৯৮৭ সালে, এটি দমন ও দিউতে নবনির্মিত কেন্দ্রশাসিত অঞ্চলটির একটি অংশে পরিণত হয়েছিল। ২০২০ সালের জানুয়ারিতে, জেলাটি দাদরা ও নগর হাভেলি এবং দমন ও দিউ-র নতুন কেন্দ্রশাসিত অঞ্চলের অংশ হয়ে যায়। ভূগোল দিউ জেলার মোট আয়তন ৪০ বর্গকিলোমিটার (১৫ বর্গমাইল)। এটি দিউ দ্বীপ এবং মূল ভূখণ্ডের একটি অংশ (ঘোঘলা উপদ্বীপ) নিয়ে গঠিত। দিউ দ্বীপের ২০ কিলোমিটার পূর্বে সিম্বরের ছোট অঞ্চল মূল ভূখণ্ডে রয়েছে। দিউ দ্বীপ দিউ দ্বীপেই দিউ শহরটি অবস্থিত। এখানে দিউ য়ের রাচীন দুর্গটিও অবস্থিত। মূল ভূখণ্ড মূল ভূখণ্ডে গির সোমনাথ জেলার সীমান্তে ঘোঘলা গ্রামটিও দিউয়ের অংশ। জনমিতি ২০১১ সালের জনগণনা অনুযায়ী দিউ জেলার জনসংখ্যা ৫২,০৭৪ জন, যা প্রায় সেন্ট কিটস এবং নেভিস. দেশের জনসংখ্যার সমান। জনসংখ্যার বিচারে এটি ভারতের ৬৪০টি জেলার মধ্যে ৬৩১ তম স্থান অধিকার করে, অর্থাৎ এটি নবম জনবিরল জেলা। জেলাটির জনসংখ্যার ঘনত্ব ১,৩০১ জন প্রতি বর্গকিলোমিটার (৩,৩৭০ জন/বর্গমাইল) ২০০১-২০১১ এর দশকে জনসংখ্যা বৃদ্ধির হার ছিল ১৭.৭৩%. দিউয়ের লিঙ্গানুপাত প্রতি ১০০০ জন পুরুষে, ১০৩০ জন মহিলা এবং এখানকার সাক্ষরতার হার ৮৩.৩৬%. পর্যটন দিউতে রয়েছে পর্তুগিজ রীতির স্থাপত্য সহ বিভিন্ন প্রাচীন স্থাপনা এবং স্মৃতিস্তম্ভ । দিউয়ের নিকটতম রেলওয়ে জংশনটি ভেরাবাল, যা দিউ থেকে ৯০ কিলোমিটার দূরে। মুম্বই, আহমেদাবাদ, পুনে, জবলপুর (মধ্য প্রদেশ), দ্বারকা এবং তিরুবনন্তপুরমের মতো প্রধান শহরগুলো সরাসরি ভেরওয়াল রেলওয়ে স্টেশনের সাথে যুক্ত। দেলওয়াদা দিউ থেকে ৮ কিলোমিটার দূরে। দুর্গ এবং গীর্জা দিউ দুর্গ সেন্ট টমাস চার্চ নদীয়া গুহা সেন্ট পল'স চার্চ ফোর্তিম দো মোর পর্তুগিজ ফোর্ট সৈকত নাগোয়া সৈকত ঘোঘালা সৈকত চক্রতীর্থ সৈকত গোমতীমাতা সৈকত গ্যালারি তথ্যসূত্র